open-index/open-wikipedia-markdown huggingface dataset:
Elam (klub)

náhľad|Klub Elam
**Elam** bol vysokoškolský klub v priestoroch študentského domova Mladosť v Bratislave v Mlynskej doline (Staré grunty 53). Bol založený a otvorený v decembri 1982. Klub založili študenti Elektrotechnickej fakulty Slovenskej vysokej školy technickej, terajšia FEI STU. V Elame študenti trávili voľnočasové aktivity v mnohých záujmových krúžkoch, kde dosiahli mimoriadne úspechy; napr. v rámci celoslovenskej súťaže vysokých škôl v programovaní, propagácii, v elektronike a v kultúrnom programe. Fotokrúžok usporadúval besedy s fotografiami a výstavy. Divadlo hudby robilo pravidelne predstavenia - profily známych hudobníkov. Videokrúžok, ako jediný na Slovensku, usporadúval videopredstavenia s komerčnou, ale aj kvalitnou filmovou tvorbou a vlastnil prvý videorekordér Philips Video 2000. Elam klub ako jediná kultúrna inštitúcia na Slovensku premietal film The Day After (r. 1983). Krúžok mikropočítačovej techniky (KMIT) vychoval veľa úspešných hardvérových a softvérových odborníkov.

Klub mal dve poschodia a 3 tanečné parkety. Bol známy tematickými diskotékami. Akciami v priestoroch klubu financoval svoj chod a krúžky. V ELAMe hrávali známi dídžeji: Bohumil Martinák, Peter Groiss, Dano Strhan, Laco Gavorník, Pišta Klein Bigi , shamell . Vystupovali tu populárne hudobné skupiny ako Tublatanka, Turbo, Richard Müller (spevák), Metalinda, Paleček a Janík, Lojzo, Nerez a ďalšie, tanečné skupiny ako Gumení chlapci, Fredy dance group a iné. Elam klub bol zriaďovateľ kapely Tublatanka a Metalinda.

Vysokoškolský klub Elam trvalo ukončil svoju činnosť a existenciu ku dňu 31. mája 2017. Priestory Elamu stále existujú, nie sú však využívané a sú neprístupné z dôvodu prebiehajúceho súdneho sporu medzi bývalým vedením klubu a vedením Študentského domova Mladosť.

## Záujmové krúžky Elamu
* Divadlo hudby
* Fotokrúžok
* Kmit
* Fľak, neskôr Propagácia
* Technika
* Usporiadateľská služba
* Video

## Referencie

Kategória:Kultúra v Bratislave
Pour le Mérite

thumb|Kríž Pour le Mérite
Rad **Pour le Mérite** (po francúzsky *Za zásluhy*), neformálne nazvaný aj **Modrý Max**, bolo najvyššie pruské a nemecké vojenské vyznamenanie udeľované do konca prvej svetovej vojny v roku 1918. Spolu bolo udelené 5&nbsp;430 osobám.

K najznámejším držiteľom patrili napríklad Paul von Hindenburg, Ernst Jünger či Erwin Rommel, medzi pilotmi Max Immelmann (vďaka ktorému rád získal svoju prezývku), Manfred von Richthofen, Ernst Udet, Hermann Göring, Fritz Rumey, Franz Büchner a ďalších 130 stíhacích pilotov.
 
Vyznamenanie bolo zavedené za vlády Fridricha II. v roku 1740 počas vojny s Rakúskom (francúzština bola v tom čase jazykom, ktorý sa používal na kráľovskom dvore). Do roku 1810 sa vyznamenanie udeľovalo aj civilným osobám – obdržal ho napríklad aj Voltaire). Doteraz existuje *polooficiálne Orden Pour le Mérite für Wissenschaft und Künste*.

## Iné projekty

Kategória:Rady a vyznamenania
Kategória:Vojenské vyznamenania
Kategória:Dejiny Nemecka
Kategória:Držitelia Radu Pour le Mérite
Chris Chelios

**Chris Chelios**, celým menom **Christos Kostas Tselios** (* 25. január 1962, Chicago, Illinois, USA) je bývalý americký hokejový obranca gréckeho pôvodu, ktorý svoju kariéru v NHL ukončil v klube Atlanta Thrashers. 

Bol najstarším hráčom v NHL a odohral najviac zápasov zo všetkých aktívnych hráčov NHL. 24. novembra 2006 odohral svoj 1 496. zápas v NHL, čo je americký rekord. Vo svojej kariére hral aj za Montreal Canadiens, Chicago Blackhawks a Detroit Red Wings. Je trojnásobným víťazom Stanleyho pohára, ktorý získal v rokoch 1986, 2002 a 2008.

## Klubová štatistika

## Externé odkazy
*

Kategória:Hokejisti USA
Kategória:Strieborní olympijskí medailisti v ľadovom hokeji
Kategória:Strieborní olympijskí medailisti USA
Kategória:Hráči Detroit Red Wings
Kategória:Hráči Chicago Blackhawks
Kategória:Hráči Montreal Canadiens
Kategória:Osobnosti USA gréckeho pôvodu
Kategória:Osobnosti zo Chicaga
Kategória:Osobnosti z Detroitu
Kategória:Hokejisti draftovaní klubom Montreal Canadiens
Kategória:Hokejisti na Zimných olympijských hrách 2002
Salgótarján

**Salgótarján** (po slovensky *Šalgov-Tarjany* alebo *Šalgotarján*, ) je mesto so župným právom v severnom Maďarsku v Novohradskej župe. Má rozlohu 102,96 km² a vyše 33-tisíc obyvateľov.

## Partnerské mestá
* Banská Bystrica, Slovensko
* Doncaster, Spojené kráľovstvo
* Gliwice, Poľsko
* Kemerovo, Rusko
* Lučenec, Slovensko
* Nacka, Švédsko
* Valenciennes, Francúzsko
* Vantaa, Fínsko
* Vigarano Mainarda, Taliansko

## Iné projekty

## Externé odkazy
* Oficiálna stránka
* Letecké fotografie Salgótarjánu

Kategória:Mestá v Maďarsku
Kategória:Banské sídla v Maďarsku
Za zásluhy

**Za zásluhy** môže byť: 
* medaila 19901992 v ČSFR, od 1993 v Česku, pozri Medaila Za zásluhy 
* vyznamenanie v Prusku a Nemecku, pozri Pour le Mérite

## Pozri aj
* Československá vojenská medaila za zásluhy
* Vyznamenanie Za zásluhy o výstavbu
* Medaila Za zásluhy o obranu vlasti
Elasmosaury

**Elasmosaury** (neformálne **elasmosauridy**, ) je vyhynutá čeľaď dlhokrkých plesiosaurov. Jej zástupcovia sa vyskytovali od spodnej jury až po vrchnú kriedu.

## Charakteristika
Elasmosauridy boli zďaleka najvyvinutejšie druhy plesiosaurov. Mali najdlhší krk zo všetkých plesiosaurov, tvoril približne polovicu celkovej dĺžky tela a bol vystúžený väčšinou 32 až 76 stavcami. Najstaršie elasmosauridy boli malé: asi 3 metrové. Na konci obdobia kriedy však dosahovali kolosálnu dĺžku 14 metrov (napr. rod Elasmosaurus). Dosahovali hmotnosť aj niekoľkých ton. Väčšinou sa živili rybami a hlavonožcami bez schránky.

## Zástupcovia
Do čeľade sú radené tieto rody:
* rod Albertonectes
* rod Alexeyisaurus
* rod Aphrosaurus
* rod Aristonectes
* rod Callawayasaurus
* rod Elasmosaurus
* rod Eromangasaurus
* rod Fresnosaurus
* rod Futabasaurus
* rod Hydralmosaurus
* rod Hydrotherosaurus
* rod Libonectes
* rod Mauisaurus
* (?)rod Ogmodirus
* rod Styxosaurus
* rod Terminonatator
* rod Thalassomedon
* rod Tuarangisaurus
* rod Wapuskanectes
* rod Woolungasaurus
* rod Zarafasaura

## Iné projekty
Fritz Rumey

**Fritz Rumey** (* 3. marec 1891, Königsberg – † 27. september 1918, Cambrai) bol nemecký stíhací pilot – letecké eso, ktorý bojoval v prvej svetovej vojne. 

Na začiatku vojny slúžil ako infanterista pri *45. Pešom regimente*, neskôr pri *3. Regimente granátnikov*. Ako účastníkovi bojov na ruskom fronte mu udelili Železný kríž 2. triedy. V roku 1915 sa dostal do kurzu pre pilotov vo Francúzsku, po jeho absolvovaní slúžil najprv ako pozorovateľ. Od mája 1917 ho pridelili k *Jaste&nbsp;2* ako pilota. Onedlho bol prevelený k *Jagdstaffel 5*. 
 
Prvý úspech dosiahol zostrelením britského pozorovacieho balóna 6. júla 1917. Do konca roka dosiahol päť víťazstiev. Slávne víťazstvo zaznamenal v súboji s kanadským esom Edwardom Eatonom, keď 25. júla zostrelil jeho Sopwith Camel.
   
10. júla 1918 bol vyznamenaný rádom Pour le Mérite za 29 zostrelov. Celý august sa mu nedarilo, ale v septembri zaznamenal 16 víťazných súbojov. Týmto výkonom skoro vyrovnal 17 septembrových víťazstiev Franza Büchnera. 

25. augusta a 24. septembra v bojoch utrpel zranenie. Po leteckom súboji a zrážke s juhoafrickým pilotom George Lawsonom sa jeho Fokker D.VII rútil k zemi. Vyskočil z padajúceho lietadla, ale jeho padák sa neotvoril.

Rumey celkom zostrelil 45 lietadiel protivníka. Bol jedným z najznámejších a najúspešnejších  nemeckých stíhacích pilotov.

Po jeho smrti na jeho počesť v Berlíne a iných nemeckých mestách pomenovali ulice.

## Externé odkazy
*Kompletný súpis zostrelov

Kategória:Narodenia v 1891
Kategória:Úmrtia v 1918
Kategória:Nemeckí letci
Kategória:Nemecké letecké esá prvej svetovej vojny
Kategória:Držitelia Radu Pour le Mérite
Mike Johnson (hokejista)

**Mike Johnson** (* 3. október 1974, Scarborough, Ontário, Kanada) je bývalý kanadský hokejový útočník. 

Narodil sa v meste Scarborough. V NHL hral za Toronto Maple Leafs, Tampa Bay Lightning, Phoenix Coyotes, Montreal Canadiens a St. Louis Blues. Počas lockoutu odohral 8 stretnutí za Färjestads BK Karlstad v švédskej Elitserien.

## Externé odkazy
* 

Kategória:Kanadskí hokejisti
Kategória:Kanadskí hokejoví útočníci
Kategória:Hráči Toronto Maple Leafs
Kategória:Hráči Tampa Bay Lightning
Kategória:Hráči Phoenix Coyotes
Kategória:Hráči Montreal Canadiens
Kategória:Hráči Kölner Haie
Kategória:Hráči St. Louis Blues
Kategória:Hráči Färjestad BK
Kategória:Účastníci MS v hokeji 2000
Kategória:Osobnosti z Toronta
Xbox

**Xbox** je všeobecný názov pre hernú konzolu od spoločnosti Microsoft. Konzola vznikla ako reakcia Microsoftu na PlayStation 2 od firmy Sony. Vyznačuje sa najmä hardwarovou a softwarovou variabilitou - napríklad je možné si do konzoly pridať vlastný pevný disk, využívať klávesnicu, myš a podobne). Neskoršie verzie konzoly mohli využívať špeciálnu priestorovú kameru Kinect so snímaním pohybu osôb či hráčov, čo sa využíva najmä v interaktívnych športových hrách alebo pri ovládaní samotnej konzoly gestami.

Xbox prvej generácie využíval upravený procesor Intel Pentium 3 Coppermine s frekvenciou 733 MHz a upravenú grafickú kartu GeForce "NV2A" vyvinutú v spolupráci spoločností NVIDIA a Microsoft. K čítaniu médií používa klasickú DVD mechaniku rôznych značiek. Na trhu sa objavilo niekoľko verzií (1.0-1.6b). K produktu je možné dokúpiť DVD-kit a špeciálny set pre výstup zvuku v digitálnej kvalite. Staršia verzia Xboxu sa volá Xbox 360. Medzi novšie konzoly patrí  Xbox One, Xbox One S, Xbox One X. Najnovšia konzola je Xbox Series X

## Iné projekty

## Externé odkazy
* Oficiálna stránka
* Xbox 360 na GameSpot
* Xbox  na IGN


Kategória:Herné konzoly
Kategória:Microsoft
Kecskemét

**Kecskemét** (v staršej slovenčine písané aj **Kečkemét**) je mesto so župným právom v strednej časti Maďarska a administratívne centrum Báčsko-malokumánskej župy.

Má rozlohu 32 136 ha a má 110 687 obyvateľov (1. januára 2019).

## Osobnosti mesta
* Zoltán Kodály (* 1882 – † 1967), hudobný skladateľ a pedagóg
* Péter Balázs (* 1941), politik, bývalý európsky komisár

## Partnerské mestá

## Iné projekty

## Externé odkazy
* Oficiálna stránka

Kategória:Mestá v Maďarsku
Alexandr Valerievič Perežogin

**Alexandr Valerievič Perežogin** () (* 10. august 1983) je ruský hokejový útočník, v súčasnosti hráč klubu NHL Montreal Canadiens. Narodil sa v Ust-Kamenogorsku v Sovietskom Zväze, dnes Kazachstan. Bol draftovaný v prvom kole draftu v roku 2001. Svoj prvý zápas v NHL odohral 6. októbra 2005 proti New York Rangers, kde zároveň strelil gól.

## Klubové štatistiky
*(k 3. decembru 2006)*

## Externé odkazy
* Profil na HockeyDB
* Perežogin na stránke Canadiens

Narodenia v 1983
Ruskí hokejisti
Hráči Montreal Canadiens
Kategória:Účastníci MS v hokeji 2009
Kategória:Účastníci MS v hokeji 2012
Kategória:Účastníci MS v hokeji 2013
Kategória:Hokejisti draftovaní klubom Montreal Canadiens
Togliatti (mesto)

thumb|Togliatti

**Togliatti** (po rusky: *Толья́тти*- transkripcia podľa súčasných PSP: Toliatti, transkripcia podľa starších PSP a transliterácia: Toľjatti) je mesto v Rusku. Má asi 715 500 obyvateľov (údaj z roku 2006). Je známe predovšetkým výrobou automobilov, ktoré vyrába podnik AvtoVAZ (predovšetkým automobily Lada). 

Mesto bolo založené v roku 1737 ako pevnosť *Stavropoľ na Volge* (Ста́врополь-на-Во́лге) ruským politikom Vasilijom Tatiševom. Počas konštrukcie hydroelektrárne v 50. rokoch sa mesto ocitlo v zóne záplav Samarskej priehrady.

## Partnerské mestá
*  Flint, USA
*  Kazanlak, Bulharsko
*  Luo-jang, Čína
*  Mingačevir, Azerbajdžan
*  Piacenza, Taliansko
*  Wolfsburg, Nemecko

## Referencie

## Iné projekty

## Externé odkazy
* Oficiálna stránka

Kategória:Mestá v Rusku
Kategória:Sídla na Volge

Kategória:Geografia Samarskej oblasti
Togliatti

**Togliatti** môže byť:

* priezvisko:
** Palmiro Togliatti (1893 – 1964), taliansky politik, vodca Komunistickej strany Talianska
** Eugenio Giuseppe Togliatti (1890 – 1977), taliansky matematik
* mesto v Rusku, pozri Togliatti (mesto)
* športový klub, pozri Lada Togliatti
Kalorimeter

**Kalorimeter** je prístroj na meranie merného tepla látok alebo tepelného množstva premeneného pri chemických a fyzikálnych procesoch. Na meranie tepelnej kapacity sa ako najjednoduchší typ používa zmiešavací kalorimeter.

## Zmiešavací kalorimeter
Zmiešavací kalorimeter je tepelne izolovaná nádoba s miešačkou (kovová alebo plastová palička so slučkou na konci) a teplomerom, ktorá sa používa na experimentálne určenie mernej tepelnej kapacity. V roku 1892 ho zostrojil nemecký vynálezca a konštruktér Hugo Junkers.

Kategória:Meracie prístroje
Kategória:Kalorimetria
Kategória:Laboratórne vybavenie
Ilija Bozoljac

**Ilija Bozoljac** (v cyrilike *Илија Бозољац*) (* 2. august 1985, Aleksandrovac, Srbsko) je súčasný srbský profesionálny tenista. Počas svojej kariéry zatiaľ nevyhral ani jeden turnaj ATP.

## Iné projekty

## Externé odkazy

Kategória:Narodenia v 1985
Kategória:Srbskí tenisti
Andreas Seppi

**Andreas Seppi** (* 21. február 1984, Bolzano, Taliansko) je súčasný taliansky profesionálny tenista. Počas svojej profesionálnej kariéry nevyhral ani jeden turnaj ATP.

## Finálové účasti na turnajoch ATP (2)

### Dvojhra - prehry (1)

### Štvorhra - prehry (1)

## Externé odkazy

Kategória:Narodenia v 1984
Kategória:Talianski tenisti
Kategória:Talianski olympionici
Kategória:Tenisti na Letných olympijských hrách 2016
Dándú

náhľad|Ostrov Dándú
**Dándú** () je jeden z obývaných ostrovov na atole Gáfu Alif na Maldivách. Počet obyvateľov je 1 730 (jún 2006), dĺžka ostrova 750 m, šírka 130 m. Vzdialenosť od hlavného mesta Male je 394,15 km.

## Iné projekty

## Externé odkazy
*Informácie ministerstva pre rozvoj o Dándú - anglicky

Kategória:Ostrovy atolu Gáfu Alif
Robert Smeets

**Robert Smeets** (* 10. november 1985, Sliedrecht, Holandsko) je bývalý austrálsky tenista. Počas svojej kariéry nevyhral ani jeden turnaj ATP.

## Externé odkazy

Kategória:Narodenia v 1985
Kategória:Austrálski tenisti
Tečenie materiálu

**Tečenie materiálu** alebo **tečenie** alebo **creep** (z angl. *creep*) je termín, ktorý sa používa v materiálovej vede na opis javu časovo závislej plastickej deformácie materiálov. Je charakterizovaný pomalou plastickou deformáciou, ktorá prebieha aj pod medzou sklzu daného materiálu. Jav tečenia je dôležitý obzvlášť pri projektovaní súčiastok dlhodobo vystavených vysokým teplotám pri aplikovanom silovom zaťažení.

## Proces creepovej deformácie
thumb|Obr. 1 Creepová krivka
Creep pozostáva z troch štádií (pozri obrázok). V primárnom štádiu creepovej deformácie dochádza k postupnému poklesu rýchlosti deformácie, v sekundárnom štádiu dosahuje minimálnu rýchlosť - toto štádium je zvyčajne najdlhšie a trvá aj niekoľko rokov. Terciárne štádium creepu je charakterizované exponenciálnym rastom rýchlosti a konči lomom. Kvôli redukcii nosného prierezu sa zvyšok súčiastky prakticky dolomí silovým lomom. Najdôležitejšie je sekundárne štádium creepu, keďže práve v tomto štádiu je exponovaná súčiastka vystavená prakticky počas celej svojej životnosti. Práve preto sa súčiastky dimenzujú (explicitne alebo implicitne) na základe rýchlosti deformácie v tomto štádiu. Rýchlosť creepovej deformácie je v tomto štádiu ako vidno z obrázku, konštantná.

Kategória:Materiálová veda
SK-NUTS

**SK-NUTS** je skratka pre normalizovanú klasifikáciu územných celkov na Slovensku pre potreby štatistického úradu a Eurostatu.

Zapadá do širšej klasifikácie NUTS v rámci Európskej únie.

Každý slovenský kraj, okres či obec má v SK-NUTS jedinečný kód, ktorý začína písmenami SK (udávajúcimi, že ide o územie na Slovensku) a pokračuje číslicami. Kódy pozostávajú z dvoch písmen a troch číslic a určujú jednotlivé kraje. Dlhšie kódy určujú okresy a obce, pričom prvých päť znakov kódu obce zodpovedá kódu kraja, v ktorom sa obec nachádza.

Pre regionálne jednotky (územie, oblasť, kraj) sa v rámci SK-NUTS používa slovenský názov regionálna štatistická územná jednotka (RŠÚJ) – RŠÚJ 1, RŠÚJ 2 a RŠÚJ 3. Štatistické jednotky NUTS 4 (okres) a NUTS 5 (obec) boli prevedené na LAU 1, LAU 2 a používa sa pre ne slovenský názov lokálna štatistická územná jednotka – LŠÚJ 1, LŠÚJ 2.

## Zoznam RŠÚJ (NUTS) na Slovensku

## Pozri aj
*ISO 3166-2:SK
*Štatistická územná jednotka

Kategória:Administratívne členenie Slovenska
Dudi Sela

**Dudi Sela** (* 4. apríl 1985, Kirjat Šmona, Izrael) je izraelský profesionálny tenista. Počas svojej kariéry nevyhral ani jeden turnaj ATP.

## Iné projekty

## Externé odkazy

Kategória:Narodenia v 1985
Kategória:Izraelskí tenisti
Kategória:Izraelskí olympionici
Kategória:Tenisti na Letných olympijských hrách 2016
Nicolás Lapentti

**Nicolás Lapentti** (* 13. august 1976, Guayaquil, Ekvádor) je bývalý ekvádorský profesionálny tenista. Počas svojej kariéry vyhral 5 turnajov ATP v dvojhre a 3 turnaje vo štvorhre.

## Finálové účasti na turnajoch ATP (19)

### Dvojhra - výhry (5)

### Dvojhra - prehry (7)

### Štvorhra - výhry (3)

### Štvorhra - prehry (4)

## Iné projekty

## Externé odkazy

* Nicolás Lapentti na stránkach ITF 

* Nicolás Lapentti na stránkach MOV 

Kategória:Narodenia v 1976
Kategória:Ekvádorskí tenisti
Kategória:Ekvádorskí olympionici
Kategória:Tenisti na Letných olympijských hrách 1996
Kategória:Tenisti na Letných olympijských hrách 2004
Kategória:Tenisti na Letných olympijských hrách 2008
Štatistický úrad Európskych spoločenstiev

**Štatistický úrad Európskej únie**, skrátene a hovorovo **Eurostat**, je hlavný štatistický úrad EÚ so sídlom v Luxemburgu.

Je formálne podriadený Komisii. Jeho úlohou je pripravovať štatistické dáta pre potreby EÚ a harmonizovať štatistickú metodiku vo všetkých členských krajinách.

Medzi jeho hlavné úlohy patrí:
* príprava makroekonomických dát pre Európsku centrálnu banku, podporujúce jej menovú politiku eura
* pripravovať regionálne dáta v klasifikácii NUTS, podporujúce štrukturálnu politiku EÚ

Termíny a dáta Eurostatu sú vysvetlené v encyklopédii Statistics Explained.

## Iné projekty

## Externé odkazy
* Oficiálna stránka

Kategória:Inštitúcie Európskej únie
Kategória:Štatistické organizácie
SOS (signál)

**SOS** je medzinárodné volanie o pomoc na mori v Medzinárodnej Morseovej abecede ( \cdot \cdot \cdot - - - \cdot \cdot \cdot ), vysielané v prípade núdze. Je to asi najznámejší signál morzeovky, používaný aj v bežnej hovorovej reči.

Vysielal sa pri hrozbe potopenia lode, či priamo pri potápaní. Odvysielal ho aj napr. potápajúci sa Titanic, hoci vo väčšine správ použil vtedy ešte dominujúci signál CQD. Jeho ekvivalent používaný pre ponorky je SUBSUNK (SUBmarine has SUNK), znamenajúci ponorka sa potopila (**nie ponorila** ale potopila).

## Pôvod signálu
Často tradované vysvetlenie, že SOS je skratka z anglického *Save Our Souls* (*Zachránte naše duše*) alebo *Save Our Ship* (*Zachránte našu loď*) sa nezakladá na pravde, signál bol utvorený na základe svojej výraznej zvukovej charakteristiky.
...
---
...

## Najznámejšie SOS volania
* RMS Lusitania
* RMS Titanic
* HMHS Britannic

## Referencie


Kategória:Morseova abeceda
Kategória:Telekomunikácie
Kategória:Záchranárstvo
Supergalaxia

**Supergalaxia** môže byť:
*s malým s: superkopa galaxií
*s veľkým S:
** Superkopa galaxií v Panne, pozri Miestna superkopa galaxií
** Laniakea
Stodolní ulice

[right|thumb|Stodolní ulica v roku [2006 počas rekonštrukcie]]

**Stodolní** ulica sa nachádza v centre Ostravy v Česku. Na ulici a v jej okolí sa nachádzajú desiatky barov, reštaurácií a klubov, ktoré predovšetkým počas víkendov navštevujú ľudia mladej a strednej generácie. Podľa istých zdrojov s tým však súvisí aj o niečo vyššia kriminalita, preto je ulica pod dohľadom policajných hliadok a kamerového systému. V roku 2006 bola zrekonštruovaná.

## Externé odkazy
* Oficiálna stránka ulice
* Polska stránka ulice 

Kategória:Ulice v Ostrave
Plzenská diecéza

**Plzenská diecéza** je rímskokatolícka diecéza zriadená v západnej časti Česka 31. mája 1993 pápežom Jánom Pavlom II. ako súčasť Českej cirkevnej provincie. Prvým biskupom bol František Radkovský, súčasným je Tomáš Holub (od 30. apríla 2016). Biskup sídli v Plzni, kde sa nachádza aj katedrála sv. Bartolomeja. Diecéza je členená na 10 vikariátov.

## Pozri aj
* Diecézna charita Plzeň

## Externé odkazy
* Stránky diecézy


Kategória:Rímskokatolícke diecézy v Česku
Gáfu Dálu

thumb
**Gáfu Alif** (angl. *Gaafu Alif* alebo *Gaafu Alif*) je atol na Maldivách. Hlavné mesto atolu je Tinadú. Skladá sa zo 153 ostrovov, z toho 10 je obývaných. Počet obyvateľov je 18 767 . Atol riadi Ali Shareef Mohamed. Tento administratívny atol sa rozkladá na juhozápadnej časti prírodného atolu Huvadhu.

Pretože sa nachádzal v izolácii od severnejších atolov, a hlavného mesta Malé, dialekt na Gáfu Dálu je starší a významne rozdielna forma maldivčiny, v ktorom sa odzrkadluje vplyv jazyka sinhala.

## Obývané ostrovy
*Fares
*Fijórí
*Gaddú
*Hóndeddú
*Mátodá
*Madaveli
*Nadellá
*Ratafandú
***[[Tinadú (Gáfu Dálu)|Tinadú]]**
*Vádú

## Neobývané ostrovy
Aakiraahuttaa, Athihuttaa, Badéfodiyaa, Barahuttaa, Baulhagallaa, Bodehuttaa, Bodérehaa, Bolimathaidhoo, Dhékanbaa, Dhérékudhéhaa, Dhigérehaa, Dhigulaabadhoo, Dhinmanaa, Dhiyanigilllaa, Dhonigallaa, Dhoonirehaa, Ehéhuttaa, Ekélondaa, Faahuttaa, Faanahuttaa, Faathiyéhuttaa, Faréhulhudhoo, Farukoduhuttaa, Fatéfandhoo, Femunaidhoo, Fenevenehuttaa, Féreythavilingillaa, Fonahigillaa, Gaazeeraa, Gan, Gehémaagalaa, Gehévalégalaa, Golhaallaa, Haadhoo, Hadahaahuttaa, Hakandhoo, Handaidhoo, Havoddaa, Havodigalaa, Hevaahulhudhoo, Hiyanigilihuttaa, Hoothodéyaa, Hulheddhoo, Hunigondiréhaa, Isdhoo, Kaadeddhoo Island, Kaafaraataa, Kaafénaa, Kaalhéhutta, Kaalhéhuttaa, Kaashidhoo, Kadahalagalaa, Kadévaaréhaa, Kalhaidhoo, Kalhéfalaa, Kalhehigillaa, Kalhéhuttaa, Kalhéréhaa, Kanandhoo, Kandeddhoo, Kannigilla, Kautihulhudhoo, Kélaihuttaa, Keraminthaa, Kereddhoo, Kéyhuvadhoo, Kodaanahuttaa, Kodédhoo, Kodégalaa, Koduhutigallaa, Kodurataa, Konontaa, Kudhé-ehivakaa, Kudhéhulheddhoo, Kudhélifadhoo, Kudhérataa, Kudhukélaihuttaa, Kurikeymaahuttaa, Laihaa, Lifadhoo, Lonudhoo, Lonudhoohuttaa, Maadhoo, Maaéhivakaa, Maagodiréhaa, Maahéraa, Maahutigallaa, Maarehaa, Maavaarulaa, Maaveddhoo, Maguddhoo, Mainaadhoo, Mallaaréhaa, Mariyankoyya Rataa, Mathaidhoo, Mathihuttaa, Mathikera-nanahuththaa, Meehunthibenehuttaa, Menthandhoo, Meragihuttaa, Meyragilla, Mudhimaahuttaa, Odavarréhaa, Oinigillaa, Olhimuntaa, Olhurataa, Raabadaaféhéreehataa, Rahadhoo, Ralhéodagallaa, Reddhahuttaa, Rodhevarrehaa, Thelehuttaa, Thinéhuttaa, Ukurihuttaa, Ulégalaa, Vairéyaadhoo, Vatavarréhaa, Véraavillingillaa, Villigalaa

## Referencie

## Externé odkazy
*Informácie ministerstva pre rozvoj o atole Gáfu Alif- anglicky


Kategória:Atoly Maldív
Zack Fleishman

**Zack Fleishman** (* 17. marec 1980, Santa Monica, Kalifornia) je súčasný americký profesionálny tenista. Počas svojej kariéry nevyhral ani jeden turnaj ATP.

## Externé odkazy

Kategória:Tenisti USA
Kategória:Osobnosti zo Santa Monica
Pavol Kárász

RNDr. **Pavol Kárász**, CSc. (* 11. marec 1948, Bratislava) je slovenský ekonóm a prognostik pracujúci v Slovenskej akadémii vied. Vyštudoval na Prírodovedeckej fakulte UK v Bratislave v roku 1971. V roku 1994 pôsobil ako Ekonomický poradca predsedu vlády SR, v rokoch 1995 až 1998 v predsedníctve SAV.

Je držiteľom Ceny SAV za vedeckú a popularizačnú činnosť (získal ju v roku 1993) a Striebornej čestnej plakety Ľudovíta Štúra za zásluhy v spoločenských vedách (z roku 1998).

## Externé odkazy
* Prognostický ústav SAV

Kategória:Slovenskí ekonómovia
Kategória:Narodenia 11. marca
Kategória:Narodenia v 1948
Kategória:Slovenskí prognostici
Astrojax

frame|Astrojax Plus
**Astrojax** je hračka, ktorá sa skladá z troch guliek na šnúre. Na prvý pohľad jednoduchá konštrukcia – tri vyvážené guľky z penového plastu spojené kúskom šnúrky, pričom prostredná guľka sa môže po šnúrke voľne pohybovať. Každá guľka je presne vyvážená kovovým závažím umiestneným vo vnútri plastu. Rýchly kruhový pohyb guliek je založený na fyzikálnych princípoch rotačnej dynamiky. Vlastnosti astrojaxu boli testované na orbitálnej stanici NASA.

Rovnako ako beyblade pracuje na fyzikálnych princípoch rotačnej dynamiky. Astrojax je fyzika pohybu, rozvíja zmysel pre rovnováhu a koordináciu. Ako taká môže byť použitá vo výučbe fyziky v mnohých prípadoch.

Astrojax bol vyvinutý americkým fyzikom Larry Shawom. Pri vývoji astrojaxu sa vo fyzikálnom laboratóriu hral s maticami, dentálnymi niťami a ich kombináciami začal vyvíjať svoju hračku. Čo sa najprv zdalo ako veľmi jednoduché, bolo ťažké opísať matematicky. Úsilie trvalo takmer dva roky a bolo vytvorených niekoľko druhov prototypov, než sa Shaw rozhodol pre jeden model a nechal si ho patentovať.

Astrojax zvíťazil v prestížnych súťažiach hračiek v USA a má tri záznamy v Guinessovej knihe rekordov.

## Iné projekty

 
Kategória:Fyzikálne hračky
Korózia

[right|thumb|[Hrdza]]

**Korózia** je samovoľné, postupné rozrušenie (poškodzovanie, znehodnocovanie) kovov alebo nekovových organických alebo anorganických materiálov (napr. horniny či plastu) vplyvom chemickej, elektrochemickej či biochemickej reakcie s okolitým prostredím. V užšom zmysle sa korózia týka len kovových materiálov. Najznámejšia forma korózie je hrdzavenie.

Korózia môže prebiehať v atmosfére alebo iných plynoch, vo vode a iných kvapalinách, zeminách a rôznych chemických látkach, ktoré sú s materiálom v styku. Toto rozrušovanie sa môže prejavovať rozlične, od zmeny vzhľadu až po úplný rozpad celistvosti. Výsledkom korózie je úbytok materiálu, čo má za následok zníženie pevnosti danej súčiastky a zhoršenie jej vlastností. 

Podľa prítomnosti elektrického prúdu môžeme hovoriť o:
* Chemickej oxidácii
* Elektrochemickej oxidácii
Ak sa na povrchu kovov vytvorí oxidická vrstva, ktorá chráni kov pred ďalšou koróziou, tak nehovoríme o korózii, ale o pasivácii procesu (napr. hliník).

**Chemická korózia** - ide o oxidáciu kovu, nepôsobí a nevzniká tu elektrický prúd. Jedným z najdôležitejších faktorov, od ktorého závisí, či vzniknutá vrstva má ochranný charakter, je pomer VMV / VA MV je molekulárny objem ochrannej zlúčeniny a VA aformárny objem korodujúcej zlúčeniny.

Kategória:Materiálová veda
Fijórí

**Fijórí** () je jeden z obývaných ostrovov na atole Gáfu Dálu na Maldivách. Počet obyvateľov je 1 320 (jún 2006), dĺžka ostrova 1 730 m, šírka 730 m. Vzdialenosť od hlavného mesta Male je 440,34 km.

## Externé odkazy
*Informácie ministerstva pre rozvoj o Fijórí - anglicky

Kategória:Ostrovy atolu Gáfu Dálu
Rekviem (Mozart)

**Rekviem** KV626 je posledné dielo Wolfganga Amadea Mozarta. Je to zádušná omša pre sóla, zbor a orchester v tónine d mol. Vzniklo v roku 1791 a patrí k najuznávanejším Mozartovým dielam.  Nedokončil ho Mozart, ale skladateľ Franz Xaver Süssmayr.

## Štruktúra

Requiem je rozdelené na štrnásť častí s nasledujúcou štruktúrou:
* I. **Introitus**: Requiem aeternam (zbor a soprán sólo)
* II. **Kyrie eleison** (zbor)
* III. **Sequentia**: 
** Dies irae (zbor)
** Tuba mirum (soprán, alt, tenor a bas sólo)
** Rex tremendae majestatis (zbor)
** Recordare, Jesu pie (soprán, alt, tenor a bas sólo)
** Confutatis maledictis (zbor)
** Lacrimosa dies illa (zbor)
* IV. **Offertorium**:
** Domine Jesu Christe (zbor so sólo kvartetom)
** Versus: Hostias et preces (zbor)
* V. **Sanctus**:
** Sanctus Dominus Deus Sabaoth (zbor)
** Benedictus (sólo kvartet, potom zbor)
* VI. **Agnus Dei** (zbor)
* VII. **Communio**:
** Lux aeterna (soprán sólo a zbor)

## Zaujímavosti
*15. júna 1809 sa Rekviem hralo na pohrebe Haydna
*30. októbra 1849 sa Rekviem hralo na pohrebe Fryderyka Chopina 

Kategória:Hudobné kompozície Wolfganga Amadea Mozarta
Kategória:Hudba z 1791
Centre Bell

thumb|Logo
**Centre Bell** [sa(n)tr bel], pôvodný názov **Centre Molson**, je domáci štadión hokejového klubu NHL Montreal Canadiens. Canadiens tu hrajú od roku 1996. V prvom zápase, 16. marca 1996 hostili New York Rangers a Canadiens vyhrali 4-2. Pôvodným štadiónom Canadiens bol Forum de Montréal. V roku 1993 sa začali práce na konštrukcií Centre Bell. Pôvodný názov štadióna bol Centre Molson, podľa značky piva Molson, neskôr bol názov zmenený na Centre Bell.

Aréna sa rozkladá na ploche 15 680 m², nachádza sa v blízkosti staníc metra Lucien-L'Allier a Bonaventure. Súčasťou budovy štadióna je aj železničná stanica Lucien-L'Allier. 

Štadión má najväčšiu kapacitu spomedzi všetkých štadiónov NHL, do arény sa zmestí až 21 273 divákov.

## Iné projekty

## Externé odkazy
Oficiálna stránka

Kategória:Montreal Canadiens
Kategória:Hokejové štadióny v Kanade
Kategória:Stavby v Montreale
Kategória:Architektúra z 1996
Kategória:Šport v Montreale
Hershey Bears

**Hershey Bears** je hokejový klub pôsobiaci AHL. Sídli v meste Hershey v štáte Pensylvánia v USA. Je to farma klubu NHL Washington Capitals. Klub bol založený v roku 1932. V klube pôsobil Peter Budaj.

## Známi hráči
* Jakub Klepiš - 104 zápasov v rokoch 2005-08
* Peter Budaj - 133 zápasov v rokoch 2002-05
* Václav Prospal - 192 zápasov v rokoch 1993-96
* Alex Tanguay - 5 zápasov v sezóne 1998/99
* Michal Neuvirth - bol pri titule 2009
* Al Dewsbury - bol pri titule 1958, 60 zápasov v sezóne 1957/58
* John-Michael Liles - 5 zápasov v sezóne 2002/03
* Tomáš Fleischmann - bol pri titule 2006, 102 zápasov v rokoch 2005-07
* Radim Vrbata - 20 zápasov v sezóne 2001/02, v sezóne 2000/01 posilnil Bears na play-off
* Éric Messier - 61 zápasov v rokoch 1996-99
* Sami Lepisto - 70 zápasov v sezóne 2007/08

**Vyradené čísla**
* 3 (Frank Mathers, Ralph Keller)
* 8 (Mike Nikoluk)
* 9 (Tim Tookey, Arnie Kullman)
* 16 (Wille Marshall, Mitch Lamoreux)

## Iné projekty


Kategória:Kluby AHL
Kategória:Washington Capitals
Kategória:Šport v Pensylvánii
Ostravsko

**Ostravsko** je hovorový názov českého regiónu, ktorý sa nachádza v okolí Ostravy, približne mu zodpovedá okres Ostrava-mesto.

Kategória:Česko
Providence Bruins

**Providence Bruins** je americký profesionálny hokejový klub AHL a farmou Boston Bruins. Sídli v meste Providence v americkom štáte Rhode Island.

## Iné projekty

## Externé odkazy
* Oficiálna stránka klubu 


Kategória:Kluby AHL
Kategória:Hokejové kluby USA
Kategória:Šport v Providence (Rhode Island)
Kategória:Boston Bruins
ECHL

**ECHL** *(skôr nazývaná East Coast Hockey League)* je profesionálna hokejová liga v USA. V súťaži pôsobí dvadsať mužstiev, z toho jedno kanadské. Liga sa hrá od sezóny 1988/1989. Víťaz súťaže získava trofej Kelly Cup. Je považovaná za nižšiu súťaž AHL. 

## Kluby

thumb|Kelly Cup - trofej pre víťaza súťaže.

Kategória:Klubové súťaže v ľadovom hokeji na území Kanady a USA
Pennsylvania

**Pennsylvania** môže byť:
* po anglicky americký štát Pensylvánia
* sídlo v Anglicku:
** Pennsylvania (South Gloucestershire)
** Pennsylvania (Exeter) 
* názov viacerých lodí Námorníctva USA, pozri USS Pennsylvania
* trieda pancierových krížnikov, pozri Pennsylvania (trieda pancierových krížnikov)
* trieda bojových lodí, pozri Pennsylvania (trieda bojových lodí)
* prezývka jedinej lokomotívy typu 6-4-4-6
* album z roku 1998 (Pere Ubu), pozri Pennsylvania (album)

## Pozri aj
*Pennsylvania Railroad, USA 18461968
Jozef Sipko

Prof. PhDr. **Jozef Sipko**, PhD. (* 14. február 1950, Kamienka) je slovenský jazykovedec. 

## Životopis
V rokoch 1968 až 1973 absolvoval štúdium na Filozofickej fakulte v Prešove Univerzite Pavla Jozefa Šafárika v odbore ruský jazyk a história a na Univerzite v Krasnodare. V rokoch 1973 – 1987 pracoval ako stredoškolský profesor na Gymnáziu P. J. Šafárika v Rožňave. V rokoch 1987 – 2000 pôsobil na katedre ruského jazyka a literatúry Pedagogickej fakulty v Prešove UPJŠ v Košiciach*,* od roku 2000 pôsobí na Filozofickej fakulte Prešovskej univerzity. Roku 1983 získal titul PhDr., v roku 2003 inaugurovaný na profesora. V súčasnosti pôsobí na akademickej pôde Inštitútu rusistiky FF PU v Prešove a aktívne sa venuje štúdiám a výskumom v oblasti lingvokulturológie a jazykovo-kultúrnych špecifík ruského národa v komparácii so slovenským jazykovým a kultúrnym priestorom. Svoje vedecké pohľady, výskumy a názory prezentuje na medzinárodných vedeckých konferenciách a podujatiach, realizovaných na Slovensku a v zahraničí.

## Diela
* *Etnopsycholingvistické predpoklady rusko-slovenských a slovensko-ruských porovnávaní*. Filozofická fakulta PU, Prešov 2003.
* *Etnokuľturnyj bazis russko-slovackich perevodov*. Vydavateľstvo NAUKA  Prešov 1999.
* *Teksty s povyšennoj etnokuľturnoj konnotacijej – Texty so zvýšenou etnokultúrnou konotáciou*. Filozofická fakulta PU, Prešov 2003.
* *Kompressirovannyje texty* I. Opera Slavica 1996 VI, č.3, Brno, s.22-32
* *Kompressirovannyje texty* II. Opera Slavica 1996 VI, č.4, Brno, s.29-38
* *Kommunikativnyj potencial neuzuaľnych jazykovych jedinic*.  Zborník Teorija i praktika obučenija slavianskim jazykam. Pecs 1994, s.233-245
* *Slovackije poslovicy i pogovorki v russkich perevodach*. In: Rusistika i sovremennosť. Jazykoznanije 2. Wydawnictwo Wyższej Szkoły Pedagogicznej Rzeszów 2001, s. 134-145
* *Fragmenty jazykovoj kartiny postsovetskoj epochy*. In : Slovensko-ruské vzťahy a súvislosti, Bratislava- Nitra 2002, str. 171-186
* *Russko-slovackoje jazykovo-kommunikativnoje vzaimodejstvije*. Zbornik IV meždunarodnyj simpozium po lingvostranovedeniju Moskva 1994, s. 202-205
* *Hľadanie ozajstného zmyslu*. AFPUP Prešov 2008

## Referencie

Kategória:Slovenskí jazykovedci
Kategória:Slovenské osobnosti rusínskeho pôvodu
Kategória:Absolventi Filozofickej fakulty Prešovskej univerzity v Prešove
Kategória:Vyučujúci na Filozofickej fakulte Prešovskej univerzity v Prešove
Kategória:Osobnosti z Kamienky (okres Stará Ľubovňa)
Kris Kristofferson

**Kristoffer Kristofferson** (* 22. jún 1936, Brownsville, Texas – † 28. september 2024, Maui, Havaj) bol americký country hudobník, spevák a herec. Kristofferson bol autorom viacerých známych pesničiek, napríklad „Me and Bobby McGee“, alebo „Sunday Mornin' Comin' Down“.

## Albumy
* 1970 – *Kristofferson*
* 1971 – *The Silver Tongued Devil and I*
* 1972 – *Border Lord*
* 1972 – *Jesus Was a Capricorn*
* 1973 – *Full Moon with Rita Coolidge*
* 1974 – *Spooky Lady's Sideshow*
* 1974 – *Breakaway with Rita Coolidge*
* 1975 – *Who's to Bless and Who's to Blame*
* 1976 – *Surreal Thing*
* 1978 – *Easter Island*
* 1978 – *Natural Act with Rita Coolidge*
* 1979 – *Shake Hands with the Devil*
* 1981 – *To the Bone*
* 1982 – *The Winning Hand with Dolly Parton, Willie Nelson & Brenda Lee*
* 1984 – *Music from Songwriter with Willie Nelson* (soundtrack)
* 1986 – *Repossessed*
* 1990 – *Third World Warrior*
* 1992 – *Live at the Philharmonic*
* 1995 – *A Moment of Forever*
* 1999 – *The Austin Sessions*
* 2003 – *Broken Freedom Song: Live from San Francisco*
* 2006 – *This Old Road*
* 2009 – *Starlight And Stone*

## Referencie

## Iné projekty
 

## Externé odkazy
* Oficiálny web 
* 
* 

Kategória:Country speváci USA
Kategória:Folkoví speváci USA
Kategória:Rockoví speváci USA
Kategória:Country gitaristi USA
Kategória:Folkoví gitaristi USA
Kategória:Rockoví gitaristi USA
Kategória:Country klaviristi USA
Kategória:Folkoví klaviristi USA
Kategória:Rockoví klaviristi USA
Kategória:Speváci-skladatelia USA
Kategória:Filmoví herci USA
Kategória:Letci USA
Kategória:Interpreti Columbia Records
Kategória:Interpreti Mercury Records
Kategória:Interpreti Warner Bros. Records
Kategória:Osobnosti USA holandského pôvodu
Kategória:Osobnosti USA nemeckého pôvodu
Kategória:Osobnosti USA švédskeho pôvodu
Kategória:Držitelia ceny Grammy
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Osobnosti z Texasu
Padina (Vojvodina)

**Padina** je veľká dedina vo Vojvodine, náležiaca do obce Kovačica. Žije v nej zhruba 6&nbsp;000 obyvateľov, ktorí sú z 95,4&nbsp;% slovenskej národnosti. Padina bola založená v roku 1806 a zaľudnili ju slovenské rodiny zo stredného Slovenska.

Už pred založením Padiny sa na tomto mieste nachádzala jedna osada menom Padina, v ktorej žili najprv Rumuni a potom Srbi. Aj sám názov osady je srbského pôvodu a odvodený je z jej polohy (padina = svah). Ale život na tomto priestore nebol ľahký a preto sa obyvatelia odsťahovali. 

V tom čase patrila Vojvodina do Rakúsko-Uhorska a na tomto priestore sa nachádzala vojenská hranica osmanského panstva. Padina bola založená ako hraničná osada, aby sa posilnila Vojenská hranica. Situácia v tomto priestore sa prvým srbským povstaním proti osmanskej nadvláde v roku 1804 destabilizovala. Vojenské vrchnosti habsburskej monarchie museli reagovať a sa rozhodli hranicu upevniť. Aby sa hranica mohla lepšie kontrolovať, bolo rozhodnuté založiť Padinu so slovenským a Samoš so srbským obyvateľstvom.

Vojenské vrchnosti vymerali 83 pozemkov a vybudovali domčeky pre nových obyvateľov. Vybudované boli aj verejné budovy z kvalitnejšieho materiálu. V ťažkých podmienkach mohla Padina prijať obyvateľov až po dvoch rokoch. Slováci do Padiny prichádzali v dvoch vlnách. Prvá vlna bola v roku 1806 pri založení a druhá v roku 1808. V každej skupine prišlo 80 rodín. Boli to rodiny z Novohradskej, Peštianskej a Gemerskej stolice. Len menší počet rodín prišiel z Liptovskej a Nitrianskej stolice. 
 
Zodpovedný za druhú skupinu Slovákov bol Martin Hamaliar (prvý farár), ktorý to predložil arcivojvodovi Ludwigovi, správcovi Vojenskej hranice. Počet obyvateľov nezodpovedal veľkosti chotára. Arcivojvoda Ludwig dal sľub, že budú vykopané a vymurované nové studne. Preto navrhol Hamaliar, aby bola dedina pomenovaná Ludwigsdorf (Ludwigova dedina), neskoršie po maďarsky Lajosfalva a s jej rastom Nadlajosfalva. Ľudia ju však inak nemenovali, len Padina. 

Život prvých slovenských rodín nebol ľahký. Slovenské rodiny museli bojovať proti nedostatku vody a proti piesočnatým vetrom, ktoré sú tu časté, lebo sa tu nachádza Deliblatská piesočina. V prvých rokoch založenia mala Padina vždy problémy s vodou. Jedna studňa nepostačila ani na pitnú vodu, a preto sa po vodu chodilo do Kovačice. Preto si Padinčania vodu vážili a vedeli sporiť. Keď v roku 1814 ešte stále neboli stavané nové studne, Padinčania sa rozhodli odísť. Ale veliteľstvo Vojenskej hranice im to nedovolilo. Vďaka prosbe farára Jána Stehlu dostala Padina v roku 1817 až päť studní.

## Externé odkazy

* neoficiálna stránka 
* Výtvarne umenie vojvodinských Slovákov  
* Politika vojvodinských Slovákov  

Kategória:Dediny v Srbsku
Kategória:Sídla Slovákov v Srbsku
Christopher Higgins

**Christopher Higgins** (* 2. jún 1983, Smithtown, New York, USA) je bývalý americký hokejový útočník. 

V sezóne 2003/04 odohral za Montreal 2 zápasy, väčšinu sezóny odohral na farme Hamilton Bulldogs. Svoj prvý gól v NHL strelil 6. októbra 2005. V sezóne 2005/06 odohral za Canadiens 80 zápasov a strelil 23 gólov. Najmenej rád hrá na ľade proti obrancovi Zdenovi Chárovi http://www.canadiens.com/eng/spotlight/higgins.html

## Externé odkazy
* 
* Profil na Canadiens.com

Kategória:Hokejisti USA
Kategória:Hráči Montreal Canadiens
Kategória:Hokejisti draftovaní klubom Montreal Canadiens
Kategória:Osobnosti zo štátu New York
Ken Dryden

**Ken Dryden**, celým menom **Kenneth Wayne Dryden** (* 8. august 1947, Hamilton, Ontário, Kanada – † 5. september 2025) bol kanadský hokejový brankár, politik, právnik, obchodník a spisovateľ.

Narodil sa v Hamiltone v provincii Ontário v Kanade. Hrával v rokoch 1971 až 1979, štyrikrát získal Vezina Trophy (v rokoch 1976, 1977, 1978 a 1979). Bol dôležitou postavou Montreal Canadiens v 70-tych rokoch.

Vstúpil do Liberálnej strany Kanady a kandidoval do parlamentu v roku 2004.

## Referencie

## Iné projekty

Kategória:Osobnosti z Hamiltonu (Ontário)
Kategória:Kanadskí hokejoví brankári
Kategória:Kanadskí právnici
Kategória:Kanadskí spisovatelia
Kategória:Kanadskí autori náučnej literatúry
Kategória:Kanadskí politici
Kategória:Kanadskí ministri
Kategória:Politici Liberálnej strany (Kanada)
Kategória:Hráči Montreal Canadiens
Kategória:Hokejisti draftovaní klubom Boston Bruins
Kategória:Víťazi Stanleyho pohára
Kategória:Držitelia Vezina Trophy
Kategória:Členovia Hokejovej siene slávy
Kategória:Absolventi McGill University
Kategória:Kanadské osobnosti škótskeho pôvodu
London Interbank Offered Rate

**London Interbank Offered Rate**, skratka **LIBOR**, je každý deň o 11:00 fixovaná úroková miera vypočítaná na základe údajov o úrokoch vyplácaných z vkladov 12 významnými bankami na londýnskom peňažnom trhu. Je to teda IBOR londýnskeho peňažného trhu. Slúži ako referenčná úroková miera v mnohých medzibankových operáciách.

Jej analógiou pre úroky, za ktoré je týchto 12 bánk ochotných si požičať, je London Interbank Bid Rate. 

## Pozri aj
* Libor
* BRIBOR

Kategória:Úrok
Creep

**Creep** môže byť:
*v materiálovej vede: tečenie
*v geológii: zliezanie zvetralín
*v projektovom manažmente: pozri creep (projektový manažment)
*krátky film USA z roku 1956, pozri Creep (film z roku 1956)
*horor USA z roku 1995, pozri Creep (film z roku 1995)
*anglický názov filmu Metro z roku 2004, pozri Metro (film)
*singel skupiny Radiohead, pozri Creep (singel Radiohead)
*singel skupiny TLC, pozri Creep (TLC)
*prezývka The Committee to Re-elect the President
Proerytroblast

**Proerytroblast** alebo **pronormoblast** je prvý identifikovateľný člen tzv. erytroidnej rady, teda prvá z piatich fáz tvorby červených krviniek. 

Je to veľká nezrelá jadrová bunka. Ďalšou vývojovou sekvenciou, ktorá zahŕňa niekoľko mitóz, sa mení proerytroblast postupne na malú bezjadrovú červenú krvinku obsahujúcu hemoglobín.

Kategória:Krv
Pascal Lamy

**Pascal Lamy** (* 8. apríl 1947, Levallois-Perret, Francúzsko) je francúzsky politický poradca, obchodník, bývalý eurokomisár pre obchod a bývalý riaditeľ Svetovej obchodnej organizácie.

## Životopis
Vyštudoval na prestížnych vysokých školách Vysokej škole obchodnej (École des hautes études commerciales de Paris), Vysokej škole politických vied (Institut d’études politiques de Paris). Absolvoval tiež školu pre vysokých štátnych úradníkov (École nationale d'administration) a postgraduálne štúdium práva.

V rokoch 1981 až 1983 sa stal Lamy poradcom vtedajšieho ministra hospodárstva Jacquesa Delorsa, neskôr, v rokoch 1983 až 1984, zastával funkciu zástupcu riaditeľa kancelárie predsedu vlády Pierra Mauroya. V období 1984 až 1994 bol v Bruseli riaditeľom kancelárie predsedu Európskej komisie (EK) Jacquesa Delorsa. V novembri 1994 prišiel do vedenia banky Crédit Lyonnais (CL). Po privatizácii CL v roku 1999 sa Lamy stal komisárom EÚ pre obchod. V rokoch 1999 až 2004 bol komisárom Európskej únie (EÚ) pre obchod. Z titulu tejto funkcie sa zúčastňoval na kľúčových rokovaniach Svetovej obchodnej organizácie a na ďalších obchodných rozhovoroch svetového významu. Ako komisár EÚ neraz vystupoval aj proti rodnej krajine. Chcel, aby Francúzsko znížilo subvencie na export poľnohospodárskych produktov, čo požadovali najmä rozvojové krajiny. Od novembra 2004, keď sa skončil mandát EK pod vedením Romana Prodiho, sa Lamy venoval akademickej činnosti so zameraním na európske a ekonomické otázky. Pred vstupom na medzinárodnú politickú scénu zastával funkciu francúzskeho ministra financií. 1. septembra 2005 sa stal riaditeľom Svetovej obchodnej organizácie (WTO). Vo funkcii zotrval aj po januári 2009, keďže bol jediným kandidátom na riaditeľa WTO. 1. septembra 2013 skončil vo funkcii riaditeľa WTO a začal predsedať Svetovému výboru pre etiku cestovného ruchu.

Dokonca aj jeho neprajníci či ohovárači o ňom hovoria, že je „brilantným intelektuálnym strojom“. Lamyho charakterizuje okrem tvrdej práce aj chladný humor. Má schopnosť presne analyzovať rozloženie síl a sám seba označuje za človeka, ktorý „viac používa rozum ako vášne“.

## Referencie

## Iné projekty

Kategória:Francúzski politici
Kategória:Ministri financií Francúzska
Kategória:Európski komisári z Francúzska
Kategória:Generálni riaditelia Svetovej obchodnej organizácie
Kategória:Absolventi École nationale d’administration
Kategória:Absolventi HEC Paris
Kategória:Rytieri veľkokríža Radu za zásluhy Talianskej republiky
Padina

**Padina** môže byť:
* sídlo v obci Kovačica v Srbsku, pozri Padina (Vojvodina)
* sídlo v obci Zvezdara v Belehrade v Srbsku, pozri Padina (Belehrad)
Medzinárodná banka pre obnovu a rozvoj

**Medzinárodná banka pre obnovu a rozvoj** (skratka **MBOR**) alebo po anglicky **International Bank for Reconstruction and Development** (skratka **IBRD**) je jedna z piatich inštitúcií Skupiny Svetovej banky. IBRD je medzinárodná organizácia, komerčná uverová inštitúcia, pôvodne založená na základe breton-woodskych dohôd 27. decembra 1945 na obnovu štátov po druhej svetovej vojne. Jej sídlom je mesto Washington v USA.

Od 50. rokov poskytuje pomoc rozvojovým krajinám.

## Činnosť
*V jej aktivitách je zahrnutá úverová aj poradenská činnosť*.

Jej cieľom je podpora hospodárskeho a sociálneho napredovania rozvojových krajín prostredníctvom zvyšovania ich produktivity.

Členstvo v Svetovej banke je podmienené členstvom v Medzinárodnom menovom fonde (MMF), pričom členský podiel a počet hlasov je závislý od veľkosti krajiny, ekonomiky a kvóty v MMF. 

Kapitál z vkladov členských krajín - zisk banky ide na rezervy.

*Poskytuje pôžičky vládam aj súkromným firmám, pokiaľ sa za ne zaručí vláda; cieľ investície musí smerovať k rozvoju štátu*

Má 2 typy úverov: za trhových podmienok (peniaze získava vydávaním cenných papierov); pre chudobné krajiny neschopné splácať takéto úvery – úvery z Medzinárodného združenia pre rozvoj (IDA), rozvoj a štrukturálna prestavba ekonomík – dlhodobé úvery 12 - 15rokov; investičné pôžičky 75%; vyrovnávacie pôžičky, štrukturálne = oblasť financií, sektorové = účelové reformy v iných sektorov. Túto inštitúciu je možno považovať za najväčšieho prispievateľa v oblasti vzdelávania, boju proti AIDS a taktiež zastrešuje iné zdravotné programy.

Orgánmi IBRD sú Rada guvernérov a Rada výkonných riaditeľov. Rada guvernérov (*Board of Governors*) je najvyšší riadiaci orgán IBRD. Všetky členské krajiny do Rady vymenúvajú svojich guvernérov a ich alternátov, ktorými sú zvyčajne ministri financií alebo guvernéri centrálnych bánk. Rada výkonných riaditeľov (*Board of Executive Directors*) má 24 výkonných riaditeľov, ktorí sú zodpovední za všeobecnú činnosť inštitúcie.

V súčasnosti má viac ako 7000 zamestnancov a 40 zastupiteľstiev.

## Externé odkazy
* Oficiálna webová stránka

Kategória:Medzinárodné ekonomické organizácie
Stabex

**Stabex** (z francúzskeho *Système de Stabilisation des Recettes d'Exportation* - systém stabilizácie exportných príjmov) je systém Európskej komisie na stabilizáciu exportných príjmov krajín ACP (krajín Afriky, Karibiku a Pacifiku). Týka sa poľnohospodárskych produktov, ktoré exportujú. Prvýkrát bol uvedený na Lomskej konvencii v roku 1975.

Stabex (spolu s podobným systémom SYSMIN) bol zrušený Cotonouskou dohodou v roku 2000.

Kategória:Medzinárodné vzťahy Európskej únie
Kategória:Poľnohospodárstvo